**Ministru kabineta noteikumu projekta**

**“Grozījumi Ministru kabineta 2001. gada 23. oktobra noteikumos Nr. 448 “**[**Noteikumi par nepieciešamo izglītības līmeni personām, kuras veic uzņēmējdarbību ar ķīmiskajām vielām un ķīmiskajiem produktiem**](https://m.likumi.lv/ta/id/55045-noteikumi-par-nepieciesamo-izglitibas-limeni-personam-kuras-veic-uznemejdarbibu-ar-kimiskajam-vielam-un-kimiskajiem-produktiem)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2001. gada 23. oktobra noteikumos Nr. 448 “[Noteikumi par nepieciešamo izglītības līmeni personām, kuras veic uzņēmējdarbību ar ķīmiskajām vielām un ķīmiskajiem produktiem](https://m.likumi.lv/ta/id/55045-noteikumi-par-nepieciesamo-izglitibas-limeni-personam-kuras-veic-uznemejdarbibu-ar-kimiskajam-vielam-un-kimiskajiem-produktiem)”” (turpmāk – Noteikumu projekts) izstrādāts pēc Vides aizsardzības un reģionālās attīstības ministrijas iniciatīvas, lai pilnveidotu un aktualizētu normatīvo regulējumu personām, kas veic darbības ar ķīmiskajām vielām un maisījumiem. Noteikumu projekts izstrādāts arī tāpēc, lai īstenotu Ķīmisko vielu likuma 2. pantā noteikto virsmērķi ‑ nepieļaut, aizkavēt vai mazināt tā kaitējuma iespējamību, ko ķīmiskās vielas un maisījumi tiem piemītošo īpašību dēļ var nodarīt videi, cilvēku veselībai un īpašumam.Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ķīmisko vielu likuma 9. panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā nepieciešamo izglītības līmeni personām, kas veic darbības ar ķīmiskajām vielām un maisījumiem, nosaka Ministru kabineta 2001. gada 23. oktobra noteikumi Nr. 448 “[Noteikumi par nepieciešamo izglītības līmeni personām, kuras veic uzņēmējdarbību ar ķīmiskajām vielām un ķīmiskajiem produktiem](https://m.likumi.lv/ta/id/55045-noteikumi-par-nepieciesamo-izglitibas-limeni-personam-kuras-veic-uznemejdarbibu-ar-kimiskajam-vielam-un-kimiskajiem-produktiem)” (turpmāk – MK noteikumi Nr. 448).Ar Noteikumu projektu plānots pilnveidot un aktualizēt tās izglītības līmeņa prasības, kuras saistošas fiziskajām un juridiskajām personām, kas veic komercdarbību ar ķīmiskajām vielām un maisījumiem, ievērojot konstatētā normatīvā regulējuma izmaiņas. Noteikumu projektu panākta saskaņotība ar šādiem normatīvajiem aktiem:1. Precizēta un harmonizēta MK noteikumos Nr. 448 izmantotā terminoloģija, aizstājot jēdzienu “ķīmiskie produkti” ar jēdzienu “maisījumi” atbilstoši Eiropas Parlamenta un Padomes 2008. gada 16. decembra Regulas Nr. 1272/2008/EK par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu Nr. 1907/2006/EK (turpmāk – Regula Nr. 1272/2008) 2. panta 8. punktam un Eiropas Parlamenta un Padomes 2006. gada 18. decembra Regulas Nr. 1907/2006/EK, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (turpmāk – Regula Nr. 1907/2006) 3. panta 2. punktam.
2. Ķīmisko vielu likuma 9. panta piektā daļa nosaka prasības darbību veicējam, kurš veic komercdarbību, līdz ar to precizēta terminoloģija MK noteikumu Nr. 448 tekstā.
3. Izglītības likuma 4. panta “Izglītības obligātums” nosaka obligātu pamatizglītības iegūšanu, līdz ar to svītrots MK noteikumu Nr. 448 3. punkts.
4. Ievērojot Regulas Nr. 1272/2008 prasības ķīmisko vielu un maisījumu klasificēšanā, ar Noteikumu projektu veikts grozījums MK noteikumu Nr. 448 4. punktā, aizstājot vārdus “ļoti toksiskas” ar vārdiem “1. un 2. kategorijas akūti toksiskas ķīmiskās vielas un maisījumi un 1. kategorijas ķīmiskās vielas un maisījumi ar toksisku ietekmi uz konkrētiem mērķorgāniem pēc vienreizējas vai atkārtotas iedarbības”. Kā arī, ievērojot Regulas Nr. 1272/2008 prasības ķīmisko vielu un maisījumu klasificēšanā, veiktas izmaiņas MK noteikumu Nr. 448 12. punkta tekstā aizstājot vārdus “toksisku, ļoti toksisku” ar “1., 2. un 3. kategorijas akūti toksiskas ķīmiskās vielas un maisījumi un 1. kategorijas ķīmiskās vielas un maisījumi ar toksisku ietekmi uz konkrētiem mērķorgāniem pēc vienreizējas vai atkārtotas iedarbības”, un 13.2. apakšpunktā “ar toksiskām, ļoti toksiskām” ar “ar 1., 2. un 3. kategorijas akūti toksiskām ķīmiskām vielām un maisījumiem, 1. kategorijas ķīmiskām vielām un maisījumiem ar toksisku ietekmi uz konkrētiem mērķorgāniem pēc vienreizējas vai atkārtotas iedarbības”. Papildus vēršama uzmanība tam, ka minētais grozījums ir salāgots ar Ķīmisko vielu likuma 1. panta 8. punktā ietverto definīciju.
5. Ievērojot Regulas Nr. 19707/2006 prasības, MK noteikumu Nr. 448 11. punkts izteikts jaunā redakcijā, aizstājot vārdus “izstrādā tehnisko ziņojumu par jaunām ķīmiskajām vielām” ar vārdiem “sagatavo reģistrācijas pieteikumu ķīmiskajai vielai”. 11. punktā aktualizēta norāde par nepieciešamo izglītību - no “medicīnā” uz “ārstniecībā”, un papildinot ar “ķīmijas tehnoloģijās” saskaņā ar Ministru kabineta 2017. gada 13. jūnija noteikumu Nr. 322 “Noteikumi par Latvijas izglītības klasifikāciju” 2. pielikumu. Ietekme uz jau personu profesionālo darbību, kuras šobrīd nodarbinātas atbilstoši spēkā esošo MK noteikumu Nr. 448 prasībām, nav paredzama, jo jaunās tiesību normas būs pēc būtības salāgotas ar spēkā esošajām tiesību normām, un spēkā esošās tiesību normas tiks piemērotas, ciktāl tās nebūs pretrunā jaunākām tiesību normām.
6. Saskaņā ar Ķīmisko vielu likuma 9. panta piekto daļu darbību veicējam atbilstoši attiecīgo darbību apjomam un izmantoto ķīmisko vielu vai maisījumu īpašībām nepieciešams noteikts izglītības līmenis. Darbības varbūt dažāda veida (piemēram, ražošana, marķēšana, iepakošana u.c.) ar ķīmiskajām vielām un maisījumiem, kas var tikt klasificēti dažādās bīstamības klasēs (piemēram, uzliesmojošas, sprādzienbīstami akūti toksiskas u.c.) un tikt izmantoti dažādos apjomos, kas ietekmē iespējamo risku cilvēku veselībai un videi. Pamatojoties uz šiem kritērijiem, katram darbību veicējam jāizvērtē visu apstākļu kopums, lai noteiktu nepieciešamo izglītības līmeni personām, kas veic noteiktas darbības, un, piemēram, uzņēmumā personālam, veicot dažādus darba uzdevumus, var būt nepieciešama atšķirīgi izglītības līmeņi. Ja darbību veicējs ir juridiska persona, attiecīgā izglītība nepieciešama tām fiziskām personām, kuras norīkotas veikt darbības ar ķīmiskajām vielām un maisījumiem. Ķīmisko vielu likuma 4. pantā minētās uzraudzības un kontroles iestādes, pārbaudot darbību veicēju, tā konkrētās darbības un izmantotās ķīmiskās vielas un maisījumus, var konstatēt, vai darbību veicējs ir izvērtējis visu apstākļu kopumu, un gadījumos, kad tas nav veikts, uzdot veikt nepieciešamos pasākumus, lai novērstu iespējamos riskus cilvēku veselībai, dzīvībai, videi un īpašumam. Līdz ar to ar noteikumu projektu MK noteikumu Nr. 448 5. punkts tiek precizēts, aizstājot vārdus “nepieciešams noteikts” ar vārdiem “jāizvērtē nepieciešamais”.
7. Ar Noteikumu projektu svītroti MK noteikumu Nr. 488 5.4. apakšpunktā un 11. punktā vārdi “jaunu vai esošu”, jo Regulas Nr. 1907/2006 2. pants ievieš izmaiņas attiecībā uz lietotajām definīcijām.
8. Izmaiņas veiktas MK noteikumu Nr. 448 6. punktā, ņemot vērā Ministru kabineta 2017. gada 23. maija noteikumu Nr. 264 “Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām” pielikumā “Profesiju klasifikatora” noteiktās profesijas, kas veic darbības ar ķīmiskajām vielām un maisījumiem, kas ir noteiktas 3.4.5. (ķīmijas inženieri), 4.1.6. (inženierķīmijas speciālisti), 4.3.3. (ķīmiskās pārstrādes rūpnīcu operatori) 4.3.4. (naftas un dabasgāzes pārstrādes rūpnīcu operatori), 9.3.1. (ķīmisko izstrādājumu ražošanas iekārtu un mašīnu operatori), 8.14.3. (produktu (izņemot pārtiku un dzērienus) vērtētāji un izmēģinātāji) apakšpunktos. Ietekme uz jau personu profesionālo darbību, kas šobrīd nodarbinātas spēkā esošo MK noteikumu Nr. 448 prasībām, nav paredzama, jo jaunās tiesību normas būs pēc būtības salāgotas ar spēkā esošajām tiesību normām, un spēkā esošās tiesību normas tiks piemērotas, ciktāl tās nebūs pretrunā jaunākām tiesību normām.
9. MK noteikumu Nr. 448 7.1 punktā aktualizēta norāde par nepieciešamo izglītību no “medicīnas, veterinārmedicīnas, ķīmijas vai dabaszinātņu jomā” uz “ārstniecībā, māszinībās, ķīmijā vai dabaszinātnēs”. Aktualizācija nepieciešama saskaņā ar Ministru kabineta 2017. gada 13. jūnija noteikumu Nr. 322 “Noteikumi par Latvijas izglītības klasifikāciju” 2. pielikumu, jo tas neietver izglītības līmeņus “medicīnas, veterinārmedicīnas’, kas attiecīgi grozīts, lai būtu saskaņā ar spēkā esošo izglītības klasifikācijas iedalījumu. Izglītības līmenim personām, kas veic darbības saskaņā ar noteikto Noteikumu 7.1. punktā, noteiktas no izglītības programmu grupas “ķīmija”, “bioloģija”, “bioķīmija”, kas ietvertas izglītības tematiskā grupā “Dabaszinātnes, matemātika un informācijas tehnoloģijas”, un izglītības programmu grupas “Vides zinātnē un vides pārvalde” no izglītības tematiskās jomas “Vides aizsardzība”, saskaņā ar Ministru kabineta 2017. gada 16. jūnija noteikumi Nr. 322 “Noteikumi par Latvijas izglītības klasifikāciju”. Ietekme uz jau personu profesionālo darbību, kas šobrīd nodarbinātas spēkā esošo Noteikumu prasībām, nav paredzama, jo jaunās tiesību normas būs pēc būtības salāgotas ar spēkā esošajām tiesību normām, un spēkā esošās tiesību normas tiks piemērotas, ciktāl tās nebūs pretrunā jaunākām tiesību normām.
10. Ņemot vērā, ka likums “[Par ugunsdrošību](https://m.likumi.lv/ta/id/65479-par-ugunsdrosibu)” ir zaudējis spēku, veikts grozījums MK noteikumu Nr. 448 13.1. apakšpunktā, norādot vispārīgu atsauci uz Ugunsdrošības un ugunsdzēsības likumu un uz tā pamata izdotiem normatīviem aktiem, ņemot vērā [Ministru kabineta 2016. gada 19. aprīļa noteikumu Nr. 238 „Ugunsdrošības noteikumi”](http://m.likumi.lv/doc.php?id=281646) 188. punktu, kas nosaka nodarbinātā pienākumu apgūt un zināt ugunsdrošības instrukciju, kas ietver informāciju par maksimāli pieļaujamais vielu un priekšmetu daudzums, kas vienlaikus var atrasties ražošanas vai noliktavas objektā, lietojamo un uzglabājamo vielu un priekšmetu sprādzienbīstamību un ugunsbīstamība, kā arī minēto vielu un priekšmetu izmantošanas, uzglabāšanas un transportēšanas kārtību.
11. Ņemot vērā, ka Civilās aizsardzības likums ir zaudējis spēku, veikts grozījums MK noteikumu Nr. 448 13.2. apakšpunktā, norādot vispārīgu atsauci uz normatīviem aktiem par kārtību apmācībai pirmās palīdzības sniegšanā. Kārtību, kādā nodrošina apmācību pirmās palīdzības sniegšanā, nosaka Ministru kabineta 2010. gada 3. augusta noteikumi Nr. 713 “Noteikumi par kārtību, kādā nodrošina apmācību pirmās palīdzības sniegšanā, un pirmās palīdzības aptieciņas medicīnisko materiālu minimumu”, kas izdoti saskaņā ar Darba aizsardzības likuma 12. panta trešo un ceturto daļu un kuros ir ietverts darba devēja pienākums nosūtīt darbiniekus uz apmācībām par pirmās palīdzības sniegšanu. Ministru kabineta 2012. gada 14. augusta noteikumi Nr. 557 “Noteikumi par apmācību pirmās palīdzības sniegšanā”, kas izdoti saskaņā ar Ārstniecības likuma 9. panta trešo daļu, nosaka kārtību, kādā nodrošina apmācību pirmās palīdzības sniegšanā, pirmās palīdzības apmācības sistēmu, kā arī pirmās palīdzības sniegšanas apmācības programmas saturu, t. sk., par ķīmiskajām vielām.

Gadījumos, kad ārvalstu personām, lai tās varētu veiktu komercdarbību ar ķīmiskām vielām un maisījumiem, jāveic profesionālā kvalifikācijas atzīšana tiek piemēroti Ministru kabineta 2005. gada 24. maija noteikumi Nr. 350 “Noteikumi par profesionālās kvalifikācijas atzīšanu, pamatojoties uz profesionālās pieredzes ilgumu un veidu atsevišķās ekonomiskās darbības jomās”. Likuma “Par reglamentētajām profesijām un profesionālās kvalifikācijas atzīšanu” 47. pants ietver Eiropas Savienības (turpmāk - ES) dalībvalstu pilsoņu kvalifikācijas atzīšanu, pamatojoties uz pretendenta profesionālo pieredzi, bet pilsoņiem, kuru mītnes zeme ir ārpus ES, jāveic diplomu atzīšanas procedūra, saskaņā ar Izglītības likuma 11.1 pantā “Ārvalstīs izsniegto izglītības dokumentu atzīšana Latvijā”.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Valsts vides dienests, Veselības inspekcija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attieksies uz personām (fiziskām un juridiskām), kuras veic komercdarbību ar ķīmiskajām vielām un maisījumiem. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzams, ka Noteikumu projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.Noteikumu projekta prasības neattiecas uz Nacionālā attīstības plāna rādītājiem mikrolīmenī vai makrolīmenī.Noteikumu projekta prasības neattiecas uz konkurenci.Noteikumu projekta ietekme uz vidi ir vērtējama pozitīvi, tā kā precizētais tiesiskais regulējums pilnveidos esošo zināšanu līmeņa regulējumu personām, ņemot vērā šo personu specifikās darbības ar ķīmiskajām vielām un maisījumiem. Precizētais tiesiskais regulējums paredz, ka ar augstākas bīstamības ķīmiskām vielām darbības veiks personas ar augstāku izglītības līmeni, kurām ir zināšanas par ķīmisko vielu īpašībām un bīstamības klasēm. Tādējādi tautsaimniecības ietvaros tiek samazināta potenciālā negatīvā ietekme cilvēka veselībai un videi, jo ķīmiskās vielas apsaimnieko kompetentas personas.Noteikumu projekta prasībām nav ietekmes uz cilvēku veselību.Noteikumu projekta prasības neskar nevalstiskās organizācijas. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2008. gada 16. decembra Regula Nr. 1272/2008/EK par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu Nr. 1907/2006/EK (turpmāk – Regula Nr. 1272/2008).Eiropas Parlamenta un Padomes 2006. gada 18. decembra Regula Nr. 1907/2006/EK, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (turpmāk – Regula Nr. 1907/2006).  |
| 2. | Citas starptautiskās saistības  | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2008. gada 16. decembra Regula Nr. 1272/2008/EK par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu Nr. 1907/2006/EK.2. Eiropas Parlamenta un Padomes 2006. gada 18. decembra Regula Nr. 1907/2006/EK, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK. |
| A | B | C | D |
| RegulasNr. 1272/2008 2. panta 8. punkts | Visā Noteikumu projekta tekstā | Ieviests pilnībā | Projekts stingrākas prasības neparedz |
| RegulasNr. 1272/2008 3. pants | 4. punkts, 12. punkts, 13.2. apakšpunkts | Ieviests pilnībā | Projekts stingrākas prasības neparedz |
| RegulasNr. 1907/2006 3. panta 2. punkts | Visā Noteikumu projekta tekstā | Ieviests pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Noteikumu grozījumu projekts ietver Regulā Nr. 1272/2008 un Regulā Nr. 1907/2006 izmantoto terminoloģiju. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un sākotnējās ietekmes novērtējuma ziņojums (anotācija) publicēts 2019. gada 16. aprīlī Vides aizsardzības un reģionālās attīstības ministrijas tīmekļvietnē: [www.varam.gov.lv](http://www.varam.gov.lv). |
| 3. | Sabiedrības līdzdalības rezultāti | Sabiedrības līdzdalības laikā priekšlikumi netika saņemti. |
| 4. | Cita informācija | Pirms oficiālā sabiedrības līdzdalības procesa uzsākšanas par Noteikumu projektu, lai apzinātu problēmjautājumus un aktuālos nozari regulējošos jautājumus, Vides aizsardzības un reģionālās attīstības ministrija 2019. gada 25. martā Valsts vides dienestam nosūtīja vēstuli Nr. 1-132/2618 ar lūgumu sniegt priekšlikumus spēkā esošā regulējuma aktualizācijai un pilnveidošanai. Valsts vides dienests ar 2019. gada 2. aprīļa vēstuli norādīja, ka nav priekšlikumu normatīvā regulējuma pilnveidošanai. Vides aizsardzības un reģionālās attīstības ministrija 2019. gada 25. martā SIA “AMECO vide” nosūtīja vēstuli Nr. 1-132/2618 ar lūgumu sniegt viedokli par nosūtīto Noteikumu projektu. SIA “AMECO vide” ar atbildes vēstuli sniedza viedokli un redakcionālus priekšlikumus Noteikumu projektam. Vides aizsardzības un reģionālās attīstības ministrija priekšlikumus un viedokli izvērtēja, pieņem zināšanai nozares pausto viedokli tālākajā likumdošanas procesā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts vides dienests, Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un reģionālās

attīstības ministrs Juris Pūce

Kazerovska 67026516

Kristine.Kazerovska@varam.gov.lv